Primarul municipiului Caracal, Ion Doldurea anunță faptul că până la finalul lunii martie, vor fi depuse noi proiecte pentru reabilitarea și modernizarea unor zone și clădiri din oraș.
Este vorba despre imobilul din Plevnei nr.1, fosta clădire a Internatului Liceului "Ioniță Asan" și Casa "Nicolae Titulescu".
De asemenea, este vorba despre reabilitarea zonelelor "Piața Victoriei", "Șapte scări" și Teatrul de Vară. Suma totală pentru aceste trei proiecte este de peste 10 milioane de euro.
"Până pe 31 martie vom depune noi proiecte pentru reabilitarea și modernizarea unor zone și clădiri din oraș.
Restaurăm imobilul din Plevnei nr 1, fosta clădire a Internatului Liceului "Ioniță Asan" și Casa "Nicolae Titulescu", reabilităm zonele "Piața Victoriei", "Șapte scări" și refacem Teatrul de Vară", a transmis primarul.
Cele trei proiecte fac parte dint-un total de 12 proiecte aflate în derulare pentru anul 2024 și însumează un total de peste 82 de milioane de euro, proiecte ce vor fi realizte cu fonduri nerambursabile.